LidanRubinov/Halacha-QA huggingface dataset:
שאלה: כשר ומוכשר: ב"ה ברצוני לברר בהחלטיות- האם חתיכות עוף שקונים מה"אטליזים" בסופר (כלומר, לא מהמקררים כשזה בא בעטיפה סגורה), אלא מהאנשים שמוכרים בסופר, האם זה על פי רוב גם כשר וגם מוכשר או שרק כשר וצריך להכשיר בבית? את מי אפשר לשאול שאלה זו? האם הרבנות תתיר לחנויות למכור ככה בשר לא מוכשר לציבור הרחב?
תשובה: לך המקובל הוא למכור כמעט בכל חנות בשר - מוכרים גם כשר ולא מוכשר - מיועד למי שרוצה להכשיר בעצמו מכל מיני סיבות (טריות, נוחות, כשרות, בריאות בעיקר למחלות מסוימות). כך מכרו בכל הדורות כולם. עד לפני 30 שנה כל אשה נדרשה לפני החתונה ללמוד להכשיר בשר, וכך לימדו בבתי ספר רבים. (הערה: במדינת ישראל חיים מאות אלפי מוסלמים אשר רובם קונים בשר כשר ולא מוכשר - כדי שהשחיטה תהיה כמנהגינו). בשר כזה צריך לקנות ולהכשיר תוך 72 שעות מהשחיטה. (בגלל הקשיים שאחרי קום המדינה התירו זמנית גם דרכים אחרות אלא שהיום הן אינן רלוונטיות) מוכרים גם כשר ומוכשר - לעיתים קרובות זה ארוז. אין צורך להכשירו ואין בעיה הלכתית כמה זמן הוא נשאר בחנות. עקב ריבוי תקלות תיקנה הרבנות הראשית תקנה שלא למכור יותר בשר כשר שאינו מוכשר. כמו כל תקנה היא מתפשטת לאט. ובהצלחה דוד לוי
שאלה: עזיבת היהדות: למדתי בעבר שלא ניתן לצאת מהיהדות אם נולדת לאמא יהודיה. רציתי לשאול בכל זאת,איך אפשר לתת לאדם כזאת אחריות עצומה, (כשאומרים שכל דבר קטן שאנו עושים בעולם הזה משפיע על דברים שאנחנו בכלל לא יכולים לדמיין בעולם שלנו ובעולמות עליונים) כל האחריות הזו בלי לשאול אותו מראש אם הוא מוכן? כבר שמעתי בעבר ששואלים את הנשמה לפני שהיא נעשית(שזה גם פרדוקסלי מאוד אבל נעזוב את זה כרגע) אם היא רוצה להיווצר כחלק מהעם היהודי,ושמעתי שכל הנשמות של העם היהודי היו בסיני, אבל לי זה לא עוזר! אותי-לא שאלו. נקודה. אם היו שואלים אותי כרגע, על אף כל המעלות העצומות שיש בלהיות יהודי, הייתי מוותר על זה ברצון! הייתי מקיים 7 מצוות בני נח אם הייתי מספיק משכיל ואולי אפילו מתגייר בשלב כלשהו אם הייתי מרגיש צורך,אבל בלי לשאול את האדם (כמות שהוא בעולם הזה,אחרי שהוא חווה את העולם הזה ויודע למה הוא נכנס) להכניס אותו לכזה מצב זה ועוד בלי אפשרות יציאה נראה לי פשוט אכזרי!! לרופא למשל יש את הפוטנציאל להציל חיים של אנשים,אבל,הוא גם יכול להרוג אנשים בטעויות הכי קטנות. ההבדל הוא שהרופא החליט לפני שהוא הלך ללמוד רפואה שהוא מסכים לזה. הוא אדם בוגר,חכם,מכיר את העולם ומן הסתם בירר מהי עבודת הרופא,עשה את השיקולים שלו והלך ללמוד רפואה. אני מרגיש שדחקו אותי לפינה בכך שנגזר עליי להיוולד לאמא יהודיה. אם יש אפשרות יציאה(מה שלא נראה לי) אשמח לשמוע עליה. בכל מקרה אני מאוד אשמח לתשובה כי מאוד קשה לי עם זה. מראש!
תשובה: לך הבנת טוב מאד - אני שום אפשרות. כדברי המשנה במסכת אבות "על כרחך אתה נולד ועל כרחך אתה חי." כדי לסבר את אזנך הפיל נולד פיל ולא היתה לו אפשרות ל בקש  להיות ג ירפה וגם להיפך. באותה מידה היהודי נולד יהודי. (אינני יכול להתייחס לסיפורים על הנשמות - אינני מבין בכך, וזה גם לא משנה כי כל הקושי שלך הוא עם הגוף ולא עם הנשמה) בהצלחה דוד לוי 098987548
שאלה: קריאת שמע: ב"ה 1. האם זה משנה הסדר שבו אני קוראת קריאת שמע שעל המיטה? כלומר- אם אגיד קודם את הפסוקים שאומרים, אח"כ המפיל ואח"כ שמע ישראל? ולמחרת ההפך? 2. האם אסור לדבר אחרי המפיל? מדוע?
תשובה: 1.צריך לסיים בהמפיל. 2. זו ברכה על השינה ולכן אין להפסיק בין הברכה לשינה.
שאלה: מזוזה:! אני גר בדירה שכורה שבה שמתי מזוזות.יש לציין שזו סביבה שרחוקה מלהיות דתייה ולא יודע כמה אכפת יהיה לדיירים הבאים ממזוזה. האם ניתן לקחת את המזוזות בגמר החוזה? או להשאיר רק מזוזה אחת בכניסה לבית?
תשובה: צריך להשאיר את כל המזוזות מה שניתן להקל למי שעובר מדירה שכורה לאחרת כל הזמן הוא לקנות מזוזות ברמת כשרות נמוכה יותר ואותן להשאיר בדירה כשעוזבים.
שאלה: מכונת גילוח:. ברצוני לקנות מכונת גילוח חדשה, והמליצו לי על מכונת גילוח של בראון. האם מכונה זו כשרה לגילוח, או האם ישנם דגמים מסויימים של החברה כשרים לגילוח. ויום טוב אופיר
תשובה: וברכת ד  נא לפנות למכון "צומת" באלון שבות, הם מתעסקים בשאלות אלו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טבילה לפני הזמן: שכחתי לעשות אתמול הפסק טהרה ואני מתכוונת לעשות היום. הבעיה היא ששבוע הבא יש בזמן הטבילה חתונה משפחתית שאני לא יכולה להעדר ממנה על כל שלביה. האם אני יכולה לטבול ביום השישי לנקיים, ובהתנהגות להתנהג כנידה עד לצאת הכוכבים למחרת? יש לציין שאין חשש ל"פולטת זרע"
תשובה: אסור!!
שאלה: שימוש בכספי מעשר: פנו אלי בבקשה להעסיק כעוזרת בחורה חד הורית שנקלעה למצוקה כלכלית. בעבר העסקתי עוזרת אחת לשבועיים וזה הצורך שלי.ידוע לי שלא תסכים ל"נדבה" וברצוני להעסיק אותה אחת לשבוע כדי לסייע לה כלכלית.יש לציין שאני לוקחת אותה על אף שהמחיר בשוק שלה גבוה (50 לשעה, ומגיעה ל 4 שעות) אבל בשל מצוקתה אני רואה בזה גמילות חסדים. האם ניתן לשלם את ההפרש (חצי חודש 420 ) מכספי מעשר, וחצי חודש מהכסף השוטף?
תשובה: ניתן לשלם את ההפרש מכספי מעשר
שאלה: בדיקת חומוס: גילתי לא מזמן שיש צורך בבדיקת חומוס (יבש שקונים בחנות) רציתי לדעת כיצד עושים זאת?
תשובה: מצ"ב קישור להסבר על דרך הברירה
שאלה: קטניות: כבוד הרב בעניין ברור (מיון) קטניות מחרקים כמו עדשים, שעועית ואורז- אם השריתי את הקטניות ושטפתי אותם עדיין יש צורך בבדיקתם ומיונם?
תשובה: וברכת ד  אורז איננו צריך השרייה, אלא סינון ובדיקה בין הגרגירים על ידי העברה מצד לצד של הגרירים. לגבי שעועית יש צורך בבדיקה חזותית ולאחר מכן השרייה, ושוב לראות האם השעועית שלמה או שיש בה נקבים או נקודות חומות בהירות. שבת יהודה הלוי עמיחי מכון התורה והארץ כפר דרום אשקלון
שאלה: פתיחת ההיכל: ברצוני לשאול האם מותר לנשים שמקיימות שיעור נשים בבית הכנסת לפתוח את ההיכל ולקרוא מול היכל פתוח "נשמת כל חי"
תשובה: לך שאלה זו יש להפנות לרב בית הכנסת ואין לאף אחד אחר זכות או סיעתא דשמיא לענות לזה ובשמחה דוד לוי 098987548
שאלה: כשרות בשר: רציתי לדעת לגבי המותג החדש OJ עולם חדש של בשר בהשגחת רבנות ירושלים חלק בית יוסף נ.ב- אני מכיר כבר את המומלצים יישר כח על עבודת הקדש עלו והצליחו!
תשובה: ראשית- איננו מכירים חברה זו, כדאי להתקשר אליהם ולשחוח עם המשגיח. שנית- באופן כללי יש תופעה די חדשה בעולם של עיבוד בשר. ישנן חברות שיש על מוצריהם הכשר לא מהדרין, כלומר הכשר שהרבנות נותנת ברמת כשרות רגילה בלבד. למרות זאת החברה כותבת על העטיפה מינוחים שונים שמטרתם לשכנע את הצרכן שרמת הכשרות היא מהדרין גלאט חלק וכו. למשל קבב, המבורגר, נקניקיות, בשר טחון, בשר חתוך בצורת קוביות לגולש ועוד. גם במוצרי עוף יש תופעה דומה שהחברה המעבדת את העוף (לטחון, שניצל וכו ) כותבים את שם הרב שנותן את ההכשר על העוף שהחברה עשתה ממנו את המוצר המעובד שאנו חפצים לקנות. כל הנושא הזה צריך בדיקה לעומק. האם הסוג של הבשר שכתוב על השקית הוא באמת הבשר שיש בתוך השקית. לפני כחודש אדם יצר איתנו קשר לגבי חברה שכותבת על השקית של העוף המעובד שהוא שחיטה מעוף "טנא". וזה אינו יכול להיות כי עוף טנא נסגר לפני כמה שנים. דבר נוסף הוא רמת הכשרות של חומרי העיבוד של הבשר. אלו תוספות שמשתמשים בהם בעיבוד. למשל סויה, תבלינים, פוספטים, עמילנים שונים וכו. יש חומר גלם שהם רמת מהדרין ויש שהם כשרות רגילה. יש גם כן נושא של השרוולים שמשמשים לייצב את הנקנקיות. הם עשויים מחומרים שונים ולעיתים אף מין החי, למשל שנקנקיות עם שרוול אכיל. כמסקנה שוב אנו מדגישים שצריך בדיקה מדוקדקת מול המשגיח או הרב נותן הכשרות.
שאלה: תפילה: אם אני יודעת שהקב"ה לא יקשיב לי, אז למה בכלל שווה לי להתאמץ ולהתפלל? זה לא קל לי ואין לי כוחות, ואם ביכנך זה לא יעזור אז למה צריך?
תשובה: לך 1. יש לך טעות - הקב"ה אינו  כספומט  - מכניס בקשה ומקבלים. 2. אין התפילה  רשימת מכולת  לבקשות שלנו - תכלית התפילה לקרב אותך לקב"ה ולעשות אותך טובה יותר בעולם. מדרכי השם יתברך להיות שומע תפילה - תפילה היא ביטוי הנשמה ואינה בקשה של הגוף. הבקשה הפרטית היא הרמה הפחותה ביותר של התפילה ומשמשת לפעמים כמו סוכריה לילד שיאכל ומה שבונה אותו זה האוכל ולא הסוכריה שהיתה רק דרך למשוך אותו לארוחה. מותר לבקש גם ענין פרטי אבל צריך לזכור שאנו עובדי ה  ולא הוא עובד אצלנו. אם אחרי התפילה אני אדם אחר - אולי אני ראוי לקבל עוד אתגרים וכלים מהקב"ה לעבודת ה  בעולם. בברכת שנה טובה דוד לוי לבירור נוסף 098987548
שאלה: תמונה: יש לנו פינה להדלקת נרות ומעליה תמונות. האם יש בעיה לשים תמונה של רב ומתחתיה תמונה של הילד- תמונה שהכינו בגן ובה נוסח הדלקת נרות ותמונה של הילד מתחתיה. יעל
תשובה: וברכת ד  אין שום בעיה הלכתית, רק לדעת שלא מתפללים לצדיק או לכל תמונה שהיא אלא לקב"ה שאין לו דמות וצורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מזוזה בכניסה לבריכה: א. מתוך ביתנו יש פתח כניסה לבריכה סגורה בארבעה קירות אך מעליה פרגולה מבטון האם צריך מזוזה? ב. במדה ולא צריך האם ישתנה הדין כשתהיה תקרה ממש לחדר הבריכה? ג. במדה והתשובה ל ב חיובית ישנה גם כניסה מבחוץ לבריכה האפ היא חייבת מזוזה?
תשובה: וברכת ד  צריך שיהיה גג בשטח של 5.76מ"ר בכניסה למבנה. אולם מכיוון שמדובר אין לכך גדר של בית דירה, ועל כן פטור ממזוזה כדין בית המרחץ. דין זה לא קשור לצורת הלבוש, אלא עצם זה שאין זה בית דירה הרי זה פטור. ועל כן נראה שברכה כזאת פטורה ממזוזה. שבת יהודה הלוי עמיחי מכון התורה והארץ כפר דרום אשקלון
שאלה: שבת: אתם עניתם לי שבשבת אסור לצפות בטלוויזיה גם אם הדלקתי אותה לפני שהשבת נכנסה לפי הטענה שחברת החשמל עובדת בשביל זה נכון? אז בעצם לפני כניסת השבת צריך לכבות את כול המכשירים החשמליים?
תשובה: וברכת ד  לא חברת חשמל, עליה יש מקום להתיר דברים מסויימים בגלל פקוח נפש. הכוונה היא לטלביזיה ורשות השידור, שהם עובדים בשבת ללא צורך וללא פקוח נפש. שבת יהודה הלוי עמיחי מכון התורה והארץ כפר דרום אשקלון
שאלה: כלים לא טבולים: אני לא כל כך מצליחה להבין מה מותר ואסור לעשות בכלים לא טבולים. חזרנו בתשובה והתחלנו להטביל חלק מהכלים אבל עדיין לא את כולם. קראתי שאוכל שהיה בכלי לא טבול לא נאסר. אבל - מה לגבי כל תהליך ההכנה? האם זה אומר שזה ר להשתמש בסכין לא טבולה לחיתוך סלט? מה לגבי ערבוב תבשיל בכף לא טבולה? אם האוכל שהיה בכלי לא טבול לא נאסר - האם אני יכולה לבשל משהו בסיר לא טבול ואז להעביר את כל התבשיל לכלי טבול שממנו יעבירו את האוכל לצלחות? מראש.
תשובה: וברכת ד  התהליך שאתם עוברים הוא חשוב, לשוב לקב"ה בלב שלם, ויפה שיש לכם את הכח לשאול שאלות, וכך התהליך בנוי טוב ומבוסס. אמנם המאכל שבושל או הונח בכלי לא טבול לא נאסר, ולא קנסו חכמים מכיוון שטבילת כלים עיקרה לעלות בקדושה, ולא שיש כאן איסור (כנבלה, טריפה, מאכלות אסורות). על כן לא קנסו את המאכל, אבל אסרו לעשות כן לכתחילה וכמו כן אסרו לאכול מתוך הכלי הלא טבול. על כן אין לבשל בסיר לא מבושל ולהעביר, וכן אין להשתמש בסכין וכף לא טבולים לכתחילה, אלא אם מתארחים אצל אנשים שלא טבלו אפשר לאכול את האוכל שנעשה כך, אבל לא שאתם תעשו כן לכתחילה. לכן העצה לכם. הדרך הטובה ביותר היא לגמור את כל הטבילות ביום אחד, לפני שיש בלאגן בכל הכלים (לא תמיד אפשרי). ב. אם יש עדיין כלים לא טבולים ואי אפשר לטובלם מיידית, אפשר להשאיל לגוי ולשאול את הכלים ממנו, כך שהם אצלכם כשאולים בלבד ולאחר מכן כשבטלה ההשאלה יש לטבול את הכלים. שבת יהודה הלוי עמיחי מכון התורה והארץ כפר דרום אשקלון
שאלה: תפילין- בטיול: אני נוסע לטיול בר מצווה בארץ עם אמי ואני מניח תפילין כל יום אך חום המכונית הורסת את התפילין כידוע לי. אני אסע גם לירושלים ולכן יש לי עוד יותר רצון לקחת את התפילין לטיול. זאת דילמה קשה מבחינתי, אשמח לתשובה עזרה. ב מראש, גיא.
תשובה: וברכת ד  מזל טוב בהצטרפותך לעם ישראל הבוגר, ובייחוד לגיל שבו נתנה דעה והבנה לילד. גם שאלתך היא שייכת לתחום ההבנה וההכרה בדבר קדושת התפילין ושמירתם. תחילה אומר לך שתפילין הן כמו נשק אישי של חייל. אם ראית חייל הוא תמיד צמוד לנשקו, כך תשתדל מכאן ואילך להיות צמוד לתפילין, לא להניח אותם בכל מקום, כחפץ עזוב, אלא ככלי חמדה שאדם לוקח עמו לכל מקום. כמו כן תשתדל לקנות תפידנית שמבודדות את התפילין מהחום מסביב. עלה והצלח יהודה הלוי עמיחי מכון התורה והארץ כפר דרום אשקלון
שאלה: פייסבוק: להלכה פוסק השולחן ערוך (או"ח שיח, א ) שאם נעשתה עבירה בשבת אסור ליהנות ממנה בתוך השבת, אפילו אם נעשתה בשוגג (בלי כוונה) ואם נעשתה במזיד (בכוונה) הרי שאסור ליהנות ממנה לעולם. אך יש חילוקים בזה, נכון? שאלתי היא: האם מותר להשתמש בפייסבוק? שהרי מארק צוקרברג הוא יהודי ואתאיסט וסביר להניח שהוא עבד על האתר גם בשבת
תשובה: וברכת ד  יתכן שעשה בשבת, אבל אין כאן בודאי מעשה שבת, וכמו כן כבר עבר הרבה זמן שהיה בכדי שיעשה. אין מקום לאסור מבחינת שבת, אמנם יש לדון מצד עצם התוכנית הזאת, אבל ללא שייכות לשבת. שבוע טוב יהודה הלוי עמיחי מכון התורה והארץ כפר דרום אשקלון
שאלה: תפילה: אני שולחת את זה כ"המשך" לשאלה אחרת.מקווה שזה מה שהרב התכוון. אם אני יודעת שהקב ה לא יקשיב לי, אז למה בכלל שווה לי להתאמץ ולהתפלל? זה לא קל לי ואין לי כוחות, ואם ביכנך זה לא יעזור אז למה צריך? (יש שאלות שבעלי יודע לענות עליהן. אבל בנושא הזה הוא כבר לא מצליח לענות לי.)
תשובה: לך נראה לי שיש לך הנחת יסוד שאיננה נכונה - הקב"ה מקשיב ושומע תפילת עמו ישראל (וגם תפילות של אחרים) ולכן לא ברורה לי שאלתך. את יכולה להתקשר אלי ולשאול בטלפון 098987548 או ללמוד על התפילה ומשמעותה (אולי תלמדו ביחד בחברותא את הנושא) ובהצלחה דוד לוי הערה לא מצאתי שאלה אחרת ממך בענין זה (התכוונתי לשליחת תגובה לתשובה)
שאלה: מזלות עיברי ולועזי: נולדתי בשנת 2000 22 באפריל י"ז בניסן מה המזל שלי מזל טלה משפיע אלי יותר מימזל שור
תשובה: אתה באמת מאמין שמזלות משפיעים?
שאלה: רכוש משותף: יש בתים בהם החצר היא רכוש משותף של כל הדיירים. האם מי שבונה לו על קצת משטח של החצר מדרגות יציאה ממרפסתו ללא רשות שאר הדיירים (ונגד רצונם) חוטא ב"לא תגנוב"?
תשובה: לא זו בלבד שהוא חוטא באיסור גזל, אלא שאפשר שהוא חוטא בלאוו נוסף, והוא השגת גבול. אולם אני קורא מבין השורות שיש סכסוך שכנים, וכדי לומר מה נכון מבחינה הלכתית אני צריך לשמוע את שני הצדדים.
שאלה: אימוץ כלב שכבר מסורס: קראתי פה באתר על פסיקות של רבנים לגבי האיסור לסרס או לעקר חיות מחמד. ורציתי לשאול, האם זה ר מבחינה הלכתית לאמץ או לקנות חיית מחמד שכבר מסורסת או מעוקרת?
תשובה: וברכת ד  הלכתית מותר לאמץ בע"ח שעבר סירוס. שבוע טוב יהודה הלוי עמיחי מכון התורה והארץ כפר דרום אשקלון
שאלה: מיקורגל: חיממתי במקרוגל עוף בכלי סגור, אך המכסה קפץ ויצאו אדים. מיד פתחתי. האם עלי לחכות 24 שעות ואז להכשיר את המקרוגל?
תשובה: כן. (להרתיח כוס מים עם סבון שיבעבעו במיקרו ויצאו אדים) אייל משה
שאלה: כשרות תבלינים: כבוד הרב ב"ה אני ובעלי התחלנו להקפיד על הלכות בדיקת מזון על פי הרב משה ויא שליט"א וספרו "בדיקת המזון כהלכה" אך דבר אחד קשה לי והוא בדיקה ושמירה מתולעים בתבלינים כיצד בודקים ואיך שומרים? מראש, איילת
תשובה: וברכת ד  יישר כח על המאמץ. מכיוון שהשאלה היא לרב מסויים נא לפנות אליו. שבוע טוב יהודה הלוי עמיחי מכון התורה והארץ כפר דרום אשקלון
שאלה: ביקור נשים בקברי צדיקים: כבוד הרב אשמח לדעת האם ישנה מניעה מנשים לעלות לקברי צדיקים? מראש,
תשובה: אין שום מניעה מלבד במצבים מיוחדים: בזמן של מחזור למי שמקפידה על מנהגי הקבלה. יש מקפידים גם בזמן הריון כאשר קבר הצדיק נמצא בתוך בית קברות. עייני בתשובות שמרחיבות יותר בנושא:
שאלה: ה  ברא עולמות והחריבן?: לכבוד הרב. ראיתי לאחרונה בספר "המהפך 2" קצת מן הסודות אשר קדמו לעולם הזה. בין הדברים הכתובים היא כי אנחנו (האנושות) בספירה הרביעית כנגד היום הרביעי, זאת אומרת - היו יצורים תבונתיים אשר היו לפנינו והם נמחו מעל פני האדמה? אני חייב לציין שנושא זה מפחיד ומסקרן כאחד, אני יודע שכנראה שבגלל שאני בור בעניין זה אני מפחד, אך בעז"ה זה יסתדר. מאוד תמוה בעיני - ה יצר 4 עולמות, יצורים תבונתיים, בעלי בינה, גם חכמים (לא ברמתנו) ואפילו קדם לאנושות שלנו עוד אנושות - וכולם היו יצורים רעים שה מחה אותם מעל פני אדמה, זאת אומרת שה שטף אותם בדיוק כמו במבול. זה העניין שמסקרן ומפחיד אותי כאחד - למה ה היה צריך לברוא 4 עולמות שקדמו לנו, הרי לא די בחכמתו לפעם אחת? ואם אנחנו נתנהג כמוהם - אנחנו נמחה מעל פני האדמה. האם זה רק פיזי או גם מהנשמות - כי כתוב שה ברחמיו לקח מהנשמות של אלו ושם בנו - האם יכול ליהיות שהייתי יצור תבונתי אחר? אני מבקש אם אפשר לחסום תגובה זאת לאתר - יש שיפחדו, יש שלא במקום שילמדו את זה. אולי גם לי לא מתאים ללמוד את זה עכשיו. האם הייתי במונח פשוט יותר - דרקון בעל כנפיים רשע שה מחה אותי וניסה אותי עוד פעם? האם עד כדי כך אכזבתי את בוראי? יש בי מעט צער על זה שאיני שלם לפני בוראי כאילו צריך לברוא אותנו כמה וכמה פעמים כדי שרק ניהיה ר איתו, משהו כאן מאוד מאכזב. מאוד מצער שככה אני כלפי בוראי זה לא ר. בעז"ה זה רק יהיה תמריץ ללימודי התורה, שאהגה בהם יומם וליל ואזכה בעז"ה להעמיד תלמידים הרבה אך קודם לעמוד בזכות עצמי, וכך על כל עם ישראל. אם אפשר לפרט אני אשמח, מאוד תמוה בעייני הנושא. נכון שלא צריך לשמוע על זה כי זה לא תורם לכלום - אך זה נראה כאילו זה דבר נשגב ממנו והלאה, ושאנחנו חלק קטן מזה שה מה שהוא חופץ עושה בנו - זכותו כמובן, אך אם זה לא קשור אלינו - למה העדות הראשונה של התורה היא שקדם עולם לעולמנו ("בראשית 4 קוצים של בית כנגד 4 עולמות וכו ") אולי כדי להגיד לנו משהו? אני בלבדי שיש לי מוח כל כך מועט צריך קצת להבין, מה גם שהיו חוקי פיזיקה שונים כנראה. שזה בכלל.
תשובה: ה  ברא את העולם לא כדי שיפחדו, אלא כדי שיפעלו בו: "אדם לעמל יולד". לכן, כל מיני מחשבות המחלישות ומפחידות   הן פסולות. התיאורים שאתה מביא, שייכים לעולם הנסתר של הקבלה, שפעמים רבות הם מבטאים רעיונות ומחשבות ולא תיאור עובדות. רצונו של ה  וכוונתו נסתרים מאתנו, שכן, אם היינו מבינים אותו   היינו כמוהו, וזהו דבר בלתי אפשרי. לכן, המושגים של עולמות קודמים שנהרסו   אינם מעניינינו. כך מובא במדרש על שאלה דומה: "גוי אחד שאל את ר  יהושע בן קרחה אתם אומרים אלהיכם רואה את הנולד, והא כתיב ויתעצב אל לבו, אמר לו נולד לך בן זכר מימיך, אמר לו הן, אמר לו מה עשית, שמחתי ושימחתי את הכל, אמר לו היית יודע שסופו למות, אמר לו הן, בשעת שמחה שמחה, בשעת עצב עצב, אמר לו כך הקדוש ברוך הוא אף ע"פ שהיה גלוי וידוע לפניו שעתידין דור זה לאבד מן העולם, עשאן, לכך נאמר ויתעצב אל לבו", (פסיקתא זוטרתא, נח פרק ו). התשובה לדעתי דומה למה שכתבתי   יש דברים שנראים כאילו ה  מתעצב, אע"פ שיודע את העתיד, אבל העיקר הוא עבודתנו.
שאלה: בית העלמין: האם מותר לעלות לקבר הסב ביום שישי רגיל?
תשובה: כן
שאלה: האם זה אמיתי?: בס ד יש לי 3 שאלות. לאחרונה תהיתי האם אגרות הקודש זהו דבר נכון ואמיתי? ששואלים שאלה כותבים אותה על דף שמים בתוך ספר הקודש מתפללים 10-5 דק בצד תהילים ואז חוזרים לספר אתה פותח בעמוד אקראי ובאמת יש לך תשובה נכונה ומדויקת(!) לשאלתך?! כמו כן, לפני כחצי שנה קראתי ספר הבטחתי ונושעתי ספר שכל כולו עוסק בסיפורים קצרים על אנשים שמספרים שהם היו במצוקה מסוימת (זוגיות, פרנסה, וכ ו) ואמרו אם עד תאריך כך וכך או אם ייקרה כך וכך אני תורם כך וכך ש ח לוועד הרבנים לענייני צדקה ובאמת מהרגע שאמרו זאת בקשתם בעצם התגשמה. חברתי רצתה הייתה במצוקה של משו מסוים סיפרה לי על כך וכנגד כל הסיכויים באמת התגשם משאלתה. זה נכון? זה אמיתי? ואם כן, למה בעצם הרב לא משתמשים בכך? לאחרונה אני המון המון חושבת על זוגיות ומשפחה, אני פוחדת שמה זה שאני כל הזמן חושבת על איך יהיה הבעל שלי השמלת כלה שלי הילדים שלי איך שאחנך אותם בעז ה לאהבה ארץ ישראל והקב ה וכ ו אני מפחדת שמה חס וחלילה חס ו הקב ה יגיד זאתי מתכננת? טוב נראה. כאילו חס וחלילה שיחשוב שאני מזלזלת בו או משהו כזה כי אני מאוד רוצה כבר להגיע בקרוב בעז ה לשלב בו אקים בית ומשפחה. ואני מפחדת שבגלל כל המחשבות שלי חס וחלילה חס ו זה יתעכב. אשמח לעזרה. מראש
תשובה: יש בעולם ובעמ"י הרבה אמונות - אמונות בצדיקים, אמונות בסגולות. מי אני שאוכל לקבוע מה נכון ומה לא נכון? אם רוצים לבחון זאת לפי התוצאות - תמיד תשמעי אנשים שהדברים הללו עזרו להם בניסי ניסים ותמיד תשמעי אנשים שמלגלגים ומבטלים. אלו לא דברים הלכתיים שיש בהם פסק וכך צריך לעשות, אלו אמונות שכל אחד בוחר אם להאמין בהם או לא. אני מכבד כל אמונה שלא עושה עוול ולא פוגעת במישהו אחר. כאן את צריכה לשים לב בין סגולה וברכה שלא מבקשים עליה ת - כמו  אגרות הקדש, ובין דברים שעליהם מבקשים כסף. כאן צריך לבדוק למי הכסף הזה מיועד באמת. אם זה כסף לתמיכה בלימוד תורה או בעניים - את יכולה לראות זאת כצדקה ולמסור את הכסף (בתנאי שלא מדובר בסכומים מופרזים). במקרים כאלה צריך תמיד לבחון טוב טוב, שלא מרמים אותך ולוקחים כסף לעצמם, צריך להזהר ולא להיות טיפש, צריך לבחון היטב אם זו לא הונאה! באשר לציפיות שלך להקים משפחה ולדאגה שלך שזה לא ירגיש כאילו את מזלזלת בקב"ה, הפתרון הוא פשוט מאוד - תהפכי את כל המחשבות והרצונות הללו לתפילות. מתי שתתחילי לחשוב על הדברים הטובים הללו ולתכנן אותם, תהפכי זאת לתפילה: תבקשי את כל הדברים הללו מהקב"ה כתפילה שלך. בדרך זו הקב"ה יהיה שותף בכל הטוב שאת מבקשת לעצמך - כך לא תהיה לך שום דאגה שבמחשבות הללו את חלילה פוגעת במשהו. גם אני מברך אותך שתזכי בעז"ה לכל הטוב שאת מתפללת אליו.
שאלה: הפרשת מעשר מקניות בשוק: אנו קונים פירות וירקות לפעמים בשוק ולפעמים בסופרמרקט גדול. כשאנו קונים בשוק מפרישים מעשר בלי ברכה (רק אומרים את הנוסח "יותר מאחד ממאה." ) וכשקונים בסופרמרקט לא מפרישים. האם אנו נוהגים נכון או שלא צריך להפריש מהקניות בשוק (שוק פ"ת לצורך העניין)? אשמח לתשובה ולהסבר קצר למה אם אפשר. מראש!
תשובה: רוב הדוכנים בשוק פ"ת אין תעודת כשרות, חלקם אכן קונים בשוק הסיטונאי שלרובו יש השגחה, אך לא ניתן לסמוך על כך ולכן חייבים להפריש בלי ברכה (צריך ליחד מטבע למעשר שני או להיות מנוי על בית האוצר שמפריש מטבע עבור כל הפרשה שלך הלקוח) גם בסופרמרקט גדול יש לבדוק כל הזמן שיש תעודת כשרות תקפה של הרבנות המקומית ולא רק של המחסן המרכזי (לעיתים יש השלמות שלא מהמחסן המרכזי של הרשת). אם אין יש להפריש בלי ברכה. כל הנ"ל שייך בירקות, בפירות שיש גם חשש ערלה (למעט מנגו) לא כדאי בכלל לקנות בשוק כי אם אין תעודה אז גם אין השגחה על עניין הערלה. אמנם יש שסוברים שניתן לסמוך על הרב שאינו ערלה, אך בימינו נהוג להחמיר בכך.
שאלה: עגבנייה: ב"ה אם אני פותחת עגבנייה ויש בה קצת חום ליד המקום שפעם היה מחובר אליו הגבעול- האם זה סימן לנגיעות בכל העגבנייה? מה אם הכתם החום הזה הוא רק באיזור הזה? קראתי לפני כמה זמן שמצאו חרקים קטנים בעגבנייה ויש להיזהר, לכן אני שואלת כאן. אני מבחינתי עדיף לי לזרוק מתוך החשש, אפילו שאולי זה סתם בל תשחית., לכן אני רוצה לברר.
תשובה: פותחים את העגבניה ובודקים, בדרך כלל זה סימן רק לאותו אזור.
שאלה: פילוסופיה וביטול תורה: קראתי את תשובת הרב כאן- ובמקרה שהחלטתי באפשרות השניה,לימוד פילוסופיה שיכול להעשיר את האדם בגישור בין התורה לפילוסופיה,שאלתי היא מה עושים במציאות,האם ללמוד רק בשירותים?ככה שמעתי שהגר"א למד חכמות חיצוניות או שאפשר להקדיש זמן ביום אחרי לפני לימוד התורה.
תשובה: מגמת הגישור בין הפילוסופיה ובין התורה היא עצמה תלמוד תורה. לא זו בלבד שאין ללמוד אותה בשרותים, אלא שהיא ראויה לעיסוק בבית המדרש - לכל זמן ועת לכל חפץ מן השמיים - ואין לראות בה ביטול תורה.
שאלה: טמפרטורה במדיח כלים: רציתי לדעת האם מדיח שיכול להגיע ל-70 מעלות (מצב חיטוי) מספיק בשביל להגעיל כלים? בשביל לשטוף יחד בשרים וחלביים? האם זה יכול לעשות משהו בסגנון?
תשובה: אין להכשיר כלים במדיח. אין להדיח ביחד כלים בשרים וחלביים.
שאלה: קרע במשפחה: אני בת 21. לפני קרוב לשנה אמא שלי ביקשה מאבי גט עקב בגידה שלו עם אישה אחרת. אבא שלי אדם שמתנהג בצורה מחפירה. הוא דו פרצופי. כלפי חוץ הוא האדם הכי מקסים שיש, עוזר מתי שצריכים אותו, נחמד לכולם, מדהים. אבל בבית. כלום. אפילו לא אומר כשהוא נכנס, לא מתייחס, מדבר איתי רק כשהוא צריך משהו. אבא שלי לא מוכן לתת לאמא שלי גט, מסיבות כלכליות בלבד (כל מה שאני כותבת הן עובדות קיימות שאני יודעת מאמא שלי, שאנחנו בקשר מצויין ברוך השם) אני יודעת בוודאות (!!!!) שהוא בוגד באמא שלי כי עוד כשהייתי בת 16 (ואני מזכירה, אני בת 21, הווה אומר לפני 5 שנים!!) ראיתי הודעות מזוויעות בפלאפון שלו מאישה אחרת. לא נדבר על זה שהמעשה החטטני שעשיתי הוא רע, אבל על זה אענש כשיגיע תורי. בכל אופן, בבית הדין הרבני, אמא שלי עמדה ובקול בוכה סיפרה על כל הזוועות של אבא שלי ואיך שבעשר אצבעות הוא הרס את המשפחה שלנו. איך שבליל הסדר לפני 4 שנים, כשכל המשפחה המורחבת הייתה פה הוא ישב, עם כיפה על הראש, כמובן, הרי הוא אדם "דתי" ושלח הודעות אס.אמ.אס. מתחת לשולחן, על איך שראיתי אותו קונה פרחים ביום שישי וכשהתעמתתי איתו על זה הוא המציא סיפור. על איך שהוא ישן בסלון כמו ילד מתבגר. על איך שהוא חוזר הביתה בשעה 3 לפנות בוקר, ושנינו יודעים שלא מחברותא בישיבה. בכל אופן, אחרי שאמא שלי סיפרה את כל אלו ועוד, כדי שהדיינים יבינו שעם האיש הזה היא לא רוצה לחיות ושהוא לא מבין ערך חיי משפחה מהו, והיא רוצה מאד להתחיל פרק חדש בחיים, הדיין שאל את אבי לדעתו. ומה אבא שלי ענה לו? שהוא רוצה " בית". הדיין דחה את הדיון ל4 חודשים לאחר מכן. כבוד הרב, האם זה נשמע לך הגיוני? אמא שלי מוציאה כל-כך הרבה כסף על הדיונים האלה, הרי ברור שמחוות ה" בית" היא אך ורק ממניעים כלכליים, לאבא שלי אין כרגע אפשרות לשלם לאמא שלי את כל הסכום שהוא צריך. למה הדיינים לא מבינים זאת? מה ניתן לעשות? אבא שלי יכול למשוך את אמא שלי עוד שנים רבות בזמן שאמא שלי יכולה למצוא לה דירה ולהתחיל פרק חדש בחיים בלי שיפגעו בה כמו שאבא שלי עושה כבר קרוב ל7 שנים!!!! עם מי אמא שלי יכולה לדבר כדי שיעזור לה לקדם את התהליך? בבקשה, עזור לי. אם אין באפשרותך לעזור לי, אנא שלח את שאלתי למישהו שיכול לתת לי תשובה. פשוט מכל רשימת הרבנים הרגשתי שאתה יכול לעזור לי כי אני מאמינה שאתה מבין לליבן של נערות הרי אתה ר"מ באולפנא. לך הרב, שבעזרת השם תזכה לרוב נחת ובשורות טובות ושלעולם לא תקבל יותר שאלות מסוג זה. שבת
תשובה: קרע במשפחה זה ענין עצוב לכולם, קשה במיוחד לילדים (גם אם הם בגיל 21). לסיפור הקשה הזה יש תמיד שני(!) צדדים. מובן מאוד שאת קרובה לאמא שלך וזה מצויין, אבל משום כך את מאוד בצד שלה, אבא שלך מרגיש את זה (את מספרת שחטטת לו בטלפון.) לכן מסתייג ממך כמו הוא מסתייג ממנה. אני מאמין שעם כל ההתנהגות הקשה של אביך - גם הוא (בדרך מסויימת) קרבן במצב הזה. אני בטוח שיש לו מה להגיד לך. אבל חשוב לך להיות אם אמא שלך בנסיבות הללו, זה לגמרי מובן, לכן אי אפשר שהוא ירגיש מסוגל לדבר אתך על הקשיים שלו. נראה שבעוד תקופה מסוימת יהיה גט ואבא שלך יעזוב את הבית, למרות הקירבה שלך לאמך, זכרי שכל אחד מאתנו צריך אבא. לכן תשמרי על קשר בריא עם אבא שלך, למרות כל התרעומת והכעס תזכרי שהוא אבא שלך ואל תגרמי לקרע. כל מה שנוגע לתהליכי הגירושין, אם יש קשיים, אמא שלך יכולה להעזר ב- טוענת רבנית  שתדע ליעץ לה את העצות הנכונות וגם להופיע בפני בית הדין.